CELEX: C2007/096/10
Language: da
Date: 2007-04-28 00:00:00
Title: Sag C-111/05: Domstolens dom (Tredje Afdeling) af 29. marts 2007 — Aktiebolaget NN mod Skatteverket (anmodning om præjudiciel afgørelse fra Regeringsrätten — Sverige) (Sjette momsdirektiv — levering af goder — artikel 8, stk. 1, litra a) — udlægning delvis uden for Fællesskabets område af fiberoptisk søkabel mellem to medlemsstater — hver enkelt medlemsstats beskatningskompetence begrænset til den del af kablet, der er udlagt på dens område — ingen beskatning af den del, der befinder sig i den økonomiske eksklusive zone, på kontinentalsoklen og på åbent hav)

28.4.2007   
            
            
               DA
            
            
               Den Europæiske Unions Tidende
            
            
               C 96/7
            
         Domstolens dom (Tredje Afdeling) af 29. marts 2007 — Aktiebolaget NN mod Skatteverket (anmodning om præjudiciel afgørelse fra Regeringsrätten — Sverige)
   (Sag C-111/05) (1)
   
   (Sjette momsdirektiv - levering af goder - artikel 8, stk. 1, litra a) - udlægning delvis uden for Fællesskabets område af fiberoptisk søkabel mellem to medlemsstater - hver enkelt medlemsstats beskatningskompetence begrænset til den del af kablet, der er udlagt på dens område - ingen beskatning af den del, der befinder sig i den økonomiske eksklusive zone, på kontinentalsoklen og på åbent hav)
   (2007/C 96/10)
   Processprog: svensk
   Den forelæggende ret
   Regeringsrätten
   Parter i hovedsagen
   
      Sagsøger: Aktiebolaget NN
   
      Sagsøgt: Skatteverket
   Sagens genstand
   Anmodning om præjudiciel afgørelse — Regeringsrätten — fortolkning af artikel 8, stk. 1, litra a), og artikel 9, stk. 1 og 2, i Rådets sjette direktiv af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — stedet for afgiftspligtige transaktioner — leverance og installation af et fiberoptisk søkabel mellem to medlemsstater i et område, der ikke udgør en del af de omhandlede medlemsstaters territorier
   Konklusion
   
               1)
            
            
               En transaktion, der består i levering og udlægning af et kabel mellem to medlemsstater, som delvis sker uden for Fællesskabets område, skal anses for levering af et gode som omhandlet i artikel 5, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, når kablet efter prøvekørsler foretaget af leverandøren overdrages til kunden, der kan råde over det som ejer, når prisen for selve kablet udgør den klart væsentligste del af de samlede udgifter for transaktionen, og når de tjenesteydelser, leverandøren yder, er begrænset til udlægning af kablet, uden at kablet ændres eller tilpasses kundens specifikke behov.
            
         
               2)
            
            
               Artikel 8, stk. 1, litra a), i sjette direktiv 77/388 skal fortolkes således, at beskatningskompetencen i relation til levering og udlægning af et fiberoptisk kabel mellem to medlemsstater, som delvis er nedlagt uden for Fællesskabets område, tilkommer hver medlemsstat pro rata i forhold til kablets længde på dens område, både for så vidt angår prisen for kablet selv og det øvrige materiel som for udgifterne til de tjenesteydelser, der er forbundet med udlægningen af kablet.
            
         
               3)
            
            
               Artikel 8, stk. 1, litra a), i sjette direktiv 77/388, sammenholdt med direktivets artikel 2, nr. 1, og artikel 3, skal fortolkes således, at levering og udlægning af et fiberoptisk kabel mellem to medlemsstater ikke er merværdiafgiftspligtig for den del af transaktionen, der udføres i den eksklusive økonomiske zone, på kontinentalsoklen og på åbent hav.
            
         
      (1)  EUT C 106 af 30.4.2005.